tomron87/hebrew-wikipedia-sentences-corpus huggingface dataset:
פירוק הפחמימות - עם ייבוש ערימת הזבל עולה הטמפרטורה שלו עקב הפירוק האירובי של הזבל, והטמפרטורה הגבוהה מאיצה עוד יותר את תהליכי הפירוק.
אולם שמירתה של ערימת הזבל כשהיא רטובה, נותנת אפשרות לתסיסה אנאירובית בלבד, שביחד עם הטמפרטורה הנמוכה המצויה בתהליכים אלו מונעת כמעט לחלוטין את פירוק הפחמימות.
פירוק של חלבונים - גם קשרי הפחמנים המצויים בחלבונים עשויים להתפרק בתנאים אירוביים; החלבון מתפרק לחומצות אמינו, והן לאמוניה.
האמוניה עשויה להתפרק על ידי אורגניזמים שונים, פירוק היכול להימנע על ידי שמירת הזבל בתנאים אנאירוביים.
הפיכת הזבל להומוס - משנה את הייחס בין החנקן לפחמן, דבר שיש למנוע.
ישנן שלוש שיטות עיקריות לשימור הזבל על מנת למזער ככל האפשר הפסדים אלו.
שימור ברפת - שימור הזבל ברפת מקורה, בריפוד עמוק.
הזבל נספג בריפוד, מתהדק ברגלי הבהמות וכך נמנעת התפרקותו והרקבותו.
שיטה זו חוסכת בהובלת הזבל לערמה, ובפחת הנגרם מהובלה זו, אך מצריך שימוש בריפוד רב יותר.
שימור בערמה מהודקת - הערמת הזבל בערמה, במקום בו הקרקעית לא מחלחלת אך ישנה אפשרות לניקוז עודפי המים.
ערמות אלו יש לכסות בשכבת עפר כדי למנוע סחיפה על ידי מי גשמים, ולהדקן היטב כדי למנוע התחממות של הזבל.
שימור בערמה תחוחה - בשיטה זו משאירים את הזבל בערמה תחוחה מספר ימים עד שחומה עולה מאוד, ומיד אחר כך מהדקים אותה ומקררים אותה.
תהליך זה גורם לחיידקים למות, ונשארים רק חיידקים תרמופיליים (אוהבי חום).
לאחר ההתקררות מתים גם חיידקים אלו, והערמה נשארת נקייה יחסית מחיידקים.
גם בהיות הזבל בשדה, עלולים לחול בו שינויי הרכב משמעותיים.
לכן גם בפיזורו, יש להקפיד על תנאים מתאימים.
יש לפזר את הזבל סמוך לזריעה, ולכסותו באדמה סמוך ככל האפשר לפיזור.
עומק ההטמנה, תלוי במספר גורמים; לפירוקו של הזבל בקרקע נדרשים חמצן ולחות.
לכן, תלוי עומק ההטמנה באדמה, בדרך כלל באדמה כבדה רצוי להטמין רדוד יותר.
מנות הזבל, תלויות בחוק הקובע לגבי כל שימוש חקלאי בחומר כלשהו: השפעתו היחסית של החומר, יורדת עם עליית המנה.
מסיבה זו, אין לזבל את הקרקע עד לגבול העליון של היעילות, שכן זו הופכת ללא כלכלית.
הזבל הירוק הוא כל עשב שלא נקצר ולא רעו עליו, המוצנע בקרקע לשם טיובה.
לזבל הירוק, משתמשים בדרך כלל בקטניות.
השימוש בזבל הירוק הוא בכמה אופנים: יש אפשרות לזורעו כגידול יחיד, ובשנה הבאה לגדל גידול אחר על הכרב שלו.
אפשרות אחרת, היא לזורעו עם הגידול, כשבחורף הוא עוזר להגנה על הקרקע מפני הגשם, ובאביב הוא מוצנע.
אפשרות נוספת, נפוצה אף היא, היא גידול הזבל הירוק לאחר הקציר, ומיד אחריו זריעת הגידול של השנה הבאה.
זמני ותנאי גידול הזבל הירוק, קשורים קשר הדוק בתנאיו של מחזור הזרעים.
את התועלות העיקריות של הזבל הירוק, אפשר לחלק לשישה סוגים:
ניצול חומרי המזון שבשכבות העמוקות בקרקע - בעיקר על ידי קיטניות ששורשיהן מעמיקים לחדור לקרקע.
ניצול חומרי מזון שהמסתם קשה במיוחד - סוגים מסוימים של קטניות מסוגלים לפרק גם חומרים אלו.
הוספת חומרים אורגניים המתפתחים בצמחים לקרקע.
סיוע בספיגת חנקן מהאוויר על ידי תהליך הפוטוסינתזה.
שיפור תכונותיה של המיקרופלורה בקרקע.
חיזוק הקרקע והפחתת השטיפה של חומרי מזון על ידי הגשם.
הקומפוסט (בעברית: דשונת) הוא זבל המורכב מחומרים אורגניים וא-אורגניים.
משתמשים לייצור הקומפוסט בפסולת ביתית, בפירות רקובים, בנסורת, בקש, ובחומרים צמחיים אחרים.
הדבר שיש להקפיד עליו בקומפוסט, הוא יחס נכון של חנקן ופחמן, ולכן כאשר מייצרים קומפוסט מקש, יש להוסיף לו חנקן בצורת שתנן, ציאניאמיד או מי זבל משק.
הקומפוסט הוא זבל חסכוני, מועיל לאיכות הסביבה בכך שהוא מאפשר מיחזור של פסולת, מעשיר את הקרקע היטב, כמעט כמו זבל משק, ומשפר את המרקם הפיזי שלה - דבר המועיל לצמחים ומשפר את ניקוז המים והאוורור.
תחילת השימוש בזבל אורגני, הוא בזמן בו הפסיק האדם ללקט מזון, ועבר לעבודה חקלאית במקומות קבועים.
כאשר האדם התחיל לביית את בעלי החיים, הוא הוביל אותם בין השדות כדי שישאירו בהם את הגללים.
פעולה זו השפיעה עמוקות על העולם העתיק, עד שאפילו בשפה העברית, שם המרעה נקרא על שם הרעי (גללים) שהשאירו בעלי החיים.
כבר במחזה ליזיסטרטה, אותו כתב אריסטופאנס בשנת 411 לפנה"ס, מכריז חייל ספרטני על רצונו לשוב לביתו, לעבוד את אדמתו ולזבל את שדותיו.
גם קאטו הזקן (234 לפנה"ס – 149 לפנה"ס), מזכיר את הזיבול בספרו "על החקלאות".
בספרו של קולומלה (4–70), וכן גם בספרות המשנה והתלמוד, כבר מופיעים תאורים של סוגי זבל שונים, שימושיהם, ודרכי יישומם.
הזבל הירוק, התפתח בעיקר בסין, בה לא היה נפוץ גידול בקר; שם הוא מוכר עוד מלפני כ-3,000 שנה.
גם באירופה היה מוכר השימוש בזבל הירוק.
פרטי השימוש בו מוזכרים כבר בספריהם של קאטו, קולומלה, מרקוס טרנטיוס וארו, פליניוס הזקן ותאופרסטוס, אך נראה שלא היה נפוץ במיחד.
בעת החדשה, חזר השימוש בזבל הירוק לגרמניה, על ידי החקלאי שולץ לופיץ בשנת 1881.
זברי (רוסית: Звери) היא להקת פופ רוק רוסית פופולרית, במיוחד בקרב קהילות רוסיה וקהילות רוסיות מחוץ למדינה, כגון בארצות הברית ומערב אירופה.
הלהקה הוקמה על ידי רומה זבר (רוסית: Рома Зверь), סולן הלהקה, בשנת 2002. אל זבר הצטרפו הגיטריסט ולדימיר חורוז'י, נגן גיטרת הבס קוסטיה לאבנקי, הדי ג'יי קיריל אנטוננקו והמתופף, מישה קראייב.
אלבומה הראשון של הלהקה "גולוד" (מרוסית - "רעב") יצא בפברואר 2003 וזכה להצלחה מסוימת בקרב חברי קהילות רוסיות ברחבי העולם.
מעודדים מההצלחה, חברי הלהקה הקליטו את אלבומם השני אשר יצא במרץ 2004 תחת השם "ראיוני קבארטאלי" (מרוסית - "שכונות, מחוזות"), אשר זכה אף הוא להצלחה.
במרץ 2006 אלבומה השלישי של הלהקה "קאקדה מי ומייסטה, ניקטו נה קרוצ'ה" (מרוסית - "כשאנחנו ביחד, אף אחד לא מגניב יותר") יצא לאור והמשיך את האהדה לה זכו האלבומים הקודמים.
בנובמבר 2006 הופיעו זברי בעיר חיפה שבישראל, וקיבלו אהדה שאמנם לא הייתה שווה לאהדה לה זכו באירופה, אבל גדולה למדי.
זבל לבן הוא כינוי גנאי ללבנים ממעמד סוציו-אקונומי נמוך, בעיקר מדרום ארצות הברית (מדינות הקונפדרציה לשעבר ג'ורג'יה, מיסיסיפי, אלבמה, לואיזיאנה, טקסס, ארקנסו וקנטקי).
השימוש בכינוי נחשב לא תקין פוליטית, אך בשנים האחרונות הוא נחשב פחות בוטה מבעבר, ורבים ממושאי הכינוי מכנים כך את עצמם.
כינוי חופף הוא רד נק (אדומי הצוואר), המרמז על עבודתם בשדות של בני המעמדות הנמוכים הלבנים, שנשרפים בשמש הדרום הקופחת.
"רדנק", במיוחד, מתקשר גם לשמרנות פוליטית ולשמרנות חברתית קיצונית, לגזענות וכיוצא בזה.
כינוי נוסף הוא "הילבילי" (בילי מן הגבעות ובמיוחד רכס האפלצ'ים), המתייחס ספציפית לתושבים באזורים ההרריים, כפריים, ודלילי אוכלוסין.
אף על פי שכל מינוח שכזה הוא בעל הקשר משלו ומתייחס לקבוצה ייחודית, הם מייצגים את הסטראוטיפ הרחב של הלבן בן המעמד הנמוך והשמרן.
המכונים "זבל לבן" מאופיינים במבטא דרומי וגסות רוח, בעלי מוסר ירוד וחסרי תרבות והשכלה, נוהגים לקלל, לעשן, להשתכר, להמר ולהתנהג בצורה קולנית ומופגנת.
מבחינה כלכלית, הסטיגמה המאפיינת את ה"זבל הלבן" היא משפחה מרובת ילדים המתגוררת בדירה או במבנה יביל במצב רעוע, או בקרוואן זול, בעלת חצר מלאת גרוטאות, אך בעלת מנוי לחבילה היקרה ביותר לטלוויזיה בכבלים.
כמו כן, למכונים "זבל לבן" נהוג ליחס גם ג'ינגואיזם, מאצ'ואיזם, הומופוביה, גזענות, אנטישמיות ואף גילוי עריות, וחיבה מרובה לנשק וציד.
השימוש בכינוי מקובל בעיקר אצל לבנים ממעמד נמוך, שרוצים להבדיל עצמם מלבנים ממעמד נמוך משלהם.
עם זאת, לפי מילון אוקספורד, הכינוי נולד כבר בשנות ה-30 של המאה ה-19 אצל עבדים שחורים בדרום שכינו כך את הלבנים העניים שעבדו לצדם בשדות.
משפחת בנדי שכיכבה על מסכי הטלוויזיה בשנים 1987–1997 בסדרה "נשואים פלוס" היא דוגמה לדרך ההצגה של משפחה לבנה מהמעמד הנמוך בטלוויזיה האמריקאית.
בני הזוג אל ופגי באנדי תוארו כזוג לא מאושר.
אל באנדי (גולם על ידי אד אוניל), אבי המשפחה, תואר כאדם גס רוח, אשתו פגי (קייטי סגל) כעצלנית שמכורה לקניות ומעבירה את שעות היום בצפייה בתוכניות אירוח.
ההורים השפיעו רבות גם על ילדיהם, באד (דייוויד פאוסטינו) וקלי (כריסטינה אפלגייט).
סרט הקולנוע המצליח של אמינם "8 מייל" מביא גם הוא הצצה למשפחה לבנה מהמעמד הנמוך שמתגוררת בפרוור עני של דטרויט.
ג'ימי "ראביט" סמית' (אותו מגלם אמינם) מתגורר עם אמו האלכוהוליסטית (קים בייסינגר) ואחותו הקטנה בקרוואן אשר מוקף בגרוטאות ומתפרנס כפועל במפעל.
הוא שואף לשפר את מצבו על ידי קריירה מוזיקלית.
בשנים האחרונות, ז'אנרים הסרטים המוקומנטרים דוגמת בוראט, ברונו וחרא סבא, בוחרים במכוון להתמקד באזורים ובמדינות בארצות הברית בהן יש רוב לאוכלוסייה מסוג זה.
זבנגלה היא סדרת קומיקס ישראלית מאת אורי פינק, המתפרסמת כמדור ב"מעריב לילדים".
הסדרה החלה את דרכה במוסף "סופשבוע" של מעריב, כספין אוף המיועד לילדים של סדרת הקומיקס "זבנג!" המתפרסמת ב"מעריב לנוער" ועיתון "זבנג" עם עוד סדרות קומיקס.
הקומיקס מתמקד בעלילות של הדמויות המופיעות ב"זבנג!", כתלמידי בית ספר יסודי בעולם מקביל לזה שבו הם תיכוניסטים.
"זבנגלה" מכוון לקהל הצעיר ולכן לא כולל אלימות, גסויות ועיסוק מוגזם במיניות, בניגוד ל"זבנג!", שפונה במפורש לשכבת גיל יותר גבוהה.
ישנן בקומיקס דמויות שנראות שונה מאשר ב"זבנג!".
כדוגמת אביו של גל, יצחק, שב"זבנגלה" הוא רזה, בעל שיער שופע וללא שפם.
ג'ינג'י למשל מופיע ב"זבנגלה" כמו שהופיע ב"זבנג!" בעבר, עם תספורת דמוית נקניקיה כפי שהייתה בעבר לאשר.
אחד הסיפורים בסדרה התבסס, באופן מפתיע, על העובדה שלאורי לא היה רעיון לסיפור.
כיום המדור מומשך בעיתון זבנג אך מחודש פברואר 2013, אורי פינק התחיל בהוצאת "זבנגלה - עיתון קומיקס לילדי ישראל!" חוברת קומיקס המוקדשת כולה לזבנגלה ושאר קומיקס המתאים לילדים עד גיל 9.
גם סדרה זאת זכתה להצלחה רבה, שהביאה בין השאר ליצירת יומן לתלמיד בשם "יומן זבנגלמיכל" שהפגיש את אנשי חבורת זבנגלה עם כוכבת ערוץ הילדים מיכל ינאי.
במהלך השנים ראו אור 6 ספרים המלקטים כמה מסיפורי הקומיקס שהתפרסמו ב"מעריב" וב"מעריב לילדים":
זבנגלה זבנגלה צא החוצה (1996)
היא סדרת טלוויזיה ישראלית שהופקה ושודרה בין השנים 1998–1999 בערוץ 2, אשר התבססה על סדרת הקומיקס הישראלית המצליחה זבנג!
לאחר מכן, הסדרה שודרה בשידורים חוזרים בערוץ HOT בידור ישראלי ובערוץ הילדים.
עלילת הסדרה מתמקדת בחבורת תלמידי תיכון עירוני ל"א בתל אביב.
דמויות הסדרה, בדומה לדמויות הקומיקס עצמו, מקצינות סטריאוטיפים ידועים (החנון, הבריון, מלכת השכבה, המורה המרשעת וכו').
שיר הפתיחה של הסדרה היה "השיר שלי" של מופע הארנבות של ד"ר קספר, ובכל פרק בוצעה גרסת כיסוי לשיר ישראלי מוכר (כולל שיר הפתיחה) על ידי להקת "הבריליאנטינס", שאותה גילמה להקת הזוהרים.
תחת שם במה זה הוציאה הלהקה ב-1999 אלבום שכלל את כל הביצועים של הבריליאנטינס לצד קטעי קישור שנחתכו מתוך הסדרה.
גל תיכון (ליאון רוזנברג) - המתבגר הממוצע וכוכב הסדרה.
פופולרי ואהוב על כולם, אוהב לגלוש בים, מנגן על גיטרה חשמלית בלהקת הרוק "אחותי הצולעת" ובן זוגה של סיגל.
יחסיהם הרומנטיים ופרידותיהם החוזרות של גל וסיגל מהווים אלמנט עלילתי שכיח בקומיקס.
חברו הטוב ביותר הוא ג'ינג'י.
בעל אח תאום בשם ירון ואחות גדולה בשם אסנת, אשר איננה מופיעה בסדרה.
הוריו של גל הם רחל ויצחק.
נפרד מסיגל בתחילת העונה השנייה, אבל חוזר אליה באמצע.
סיגל שגיא (שירי גדני) – החברה של גל.
צמחונית, פמיניסטית לוחמת, מנהיגת סניף מרצ ומהירת חימה.
סיגל תלמידה מצטיינת ואהודה על חבריה.
מרבית הסכסוכים בינה לבין גל מתבססים על כך שסיגל איננה מוכנה לקיים יחסי מין עם גל ומרבה להטיף לו על כך.
נפרדת מגל בתחילת העונה השנייה, אבל חוזרת אליו באמצע.
ג'ינג'י (רונן שגיב) (חיים אלמקיס) – דמות המתאפיינת באובססיה למין, ערמומיות ותחבולנות.
על פי סדרת הטלוויזיה, הוא אוהד את קבוצת הכדורגל מכבי תל אביב.
המתופף של להקת אחותי הצולעת, על אף שבקומיקס הוא הבסיסט.
במהלך סדרת הטלוויזיה הוא מפתח חברות קרובה עם הרצל.
מאיה שליט (סנדי בר) – פאם פאטאל בלונדינית.
באחד הפרקים מתואר כיצד הייתה בעבר ילדה דחויה ומכוערת בשם איה, אולם עברה מהפך תדמיתי בעזרת ניתוחים פלסטיים.
ירון תיכון (אלעד קטן) – אחיו התאום של גל.
חנון מחשבים וטיפוס מופנם אשר אוהב לבצע ניסויים רבים במעבדה, שחלקם הגדול מסתיים בתאונות שונות.
נתן למחשבו את השם "צביקה".
בני נוער נוספים ודמויות אחרות (דמויות משנה)
אשר קילר (איתן גרינשטיין) – גברתן חם מזג ובעל יכולת אינטלקטואלית מוגבלת.
עימותיו עם ג'ינג'י הם מוטיב חוזר בעלילה, בדרך כלל כאשר זה נתפס בעיניו כמטריד את חברתו של אשר, יוספה.
בסדרה היה לאשר אחות, שאותה ניסו לשדך לגל באחד הפרקים.
יוספה רוזנבלום (איריס אברמוביץ') – חברתו השופעת במיוחד של אשר, ממוצא רוסי.
מוזכרת תדיר כחסרת כישרון בתחום הבישול.
בסדרת הטלוויזיה היא הייתה מלכת הכיתה לפני שמאיה תפסה את מקומה.
גולן פינס (לירון לבו) – בחור יפה תואר.
בעוד בקומיקס הוא מתואר פשוט כגרסה הגברית לדמותה של מאיה, בסדרת הטלוויזיה הוא מוצג כפסיכופת וכגרסה הגברית לדמותה של זעפני.
הרצל חזון (דרור גבע) – ערס, נער שחום עור, לבוש בבגדים צמודים ועונד תכשיטים.
אוהד את קבוצת בית"ר ירושלים.
למרות שהוא תואם את סטיגמת הערס המזרחי, הוא ממוצא פולני, ומתקשה להשלים עם עובדה זו.
בסדרת הטלוויזיה, מוצאו הפולני מוחלף בזהות סודית של חנון, אותה הוא מאמץ לצורך הצלחה בפסיכומטרי והשגת עבודה.
במהלך סדרת הטלוויזיה הוא מפתח חברות קרובה עם ג'ינג'י.
ניר לה-קוסטה (משה לניאדו) – סנוב עשיר ונרקיסיסט.
מזלזל בחבריו לכיתה הנחותים ממנו במעמדם הסוציו-אקונומי, שונא את עידו.
להבדיל מהקומיקס, בסדרת הטלוויזיה הוא מוצג כמקבילו ההומוסקסואל של ג'ינג'י.
עידו רמון (נמרוד רשף) – סולן להקת "אחותי הצולעת".
בניגוד לקומיקס, בו הוא בעל אוצר מילים מוגבל (כשאינו שר, כל מה שהוא מסוגל לומר הוא "סקס, מין, רוקנ'רול!"), בסדרה עידו יודע לדבר ואף משתמש במטאפורות עמוקות, שרק גל ואביו מצליחים להבין.
נגה כנען (תמר לוי) – חברתה והעוזרת האישית של מאיה.
בעלת שתי קוקיות קצרות בשני צדי ראשה.
בניגוד למראה שלה בקומיקס שהיא בעלת שיער מתולתל ארוך ומרכיבה משקפיים.
סיוון בר-רצון (עדי עזרוני) – נערה בעלת יצר מיני עז והתנהגות ליברלית.
בסדרה מוצגת כמתחרתה של מאיה.
גילי "מגעילי" יפה-נוף (דן בלוך) – דמות גרוטסקית של נער מכוער וזב ריר, חובב סרטי אימה ודברים מגעילים.
בניגוד לקומיקס, בסדרת הטלוויזיה הוא מוצג כבעל אוצר מילים דל ורמת חשיבה נמוכה.
סתיו חרוב/תאני (מאיה לאוב) - נערה דיכאונית במיוחד, וברת מזל.
בניגוד לקומיקס, בסדרת הטלוויזיה היא מוצגת כחסרת ביטחון ורומנטיקנית.
שרון שמיר/אבשלום סולק (אבשלום פולק) - משוגע שברח מבית המשוגעים.
החברים נקשרים אליו בפרידה ומצדיעים לו.
מתחזה לסרן בשם "אבשלום סולק".
האחים (קובי מחט ואורי טבק) - אין מידע ממש מוגדר על האחים הללו, לא צעירים, קשר מוחשי בין שניהם.
נוטים לריב אחד עם השני.
ראש הממשלה (אורי פינק) - בא לבקר בבית הספר של הדמויות.
זעפני מתרגשת לקראת בואו, מתכננת הכל ויש אפילו מסיבה לכבודו.
ברגע האמת המסיבה מתפוצצת בגלל טעות קטנה.
היוצר (אורי פינק) - בפרק 23 גל וג'ינג'י עולים בחזרה לשמיים, כתוצאה מחוסר אמונה באלוהים.
אורי פינק מכנה את עצמו, לא כאלוהים, אלא כיוצר, דימוי- היוצר ברא את יצירותיו והוא אלוהים להם.
שר החינוך (אורי פינק) - מופיע בפרק האחרון של הסדרה שבו בקשה זעפני שיעביר אותה מעירוני ל"א, ונמקה את הסיבות בדמות תלמידיה.
ענוגה זעפני (יוסי גרבר) – מורתם המרושעת של גל וחבריו שידועה לרוב כ"גברת זעפני".
זעפני היא מורה סטריאוטיפית, המטילה שיעורי בית רבים ומנהלת את שיעוריה בצעקות רמות.
מתוארת כדמות מטילת אימה וסאדיסטית.
תוכנית הטלוויזיה עליה היא לא מוכנה לוותר היא "היפים והאמיצים".
במהלך העונה השנייה היא מתגלה כטרגית וחסרת ביטחון.
המנהל זבולון חרצואלי (סימון רוזנפלד) – מנהל התיכון העירוני אשר תקוע בשלב הילדות.
חובב סרטים מצוירים ואוהב לשחק בבובות של גיבורי על.
גברת תשוקתי (לימור גולדשטיין) – המורה לחינוך מיני.
מופיעה רק בפרק אחד שבו היא מקיימת רומן קצר עם ג'ינג'י אך נתפסת ונשלחת למחנה חינוך מחדש שבסופו חוזרת לבית הספר כמורה אכזרית ומרשעת.
מס' הפרק מס' הפרק בעונה שם הפרק תסריט בימוי תאריך שידור מקורי רייטינג ממוצע 11עניין של כימיה (פיילוט)לא ידועלא ידוע3 בספטמבר 199827.5% סדרת הקומיקס המיתולוגית המבוססת על ספריו של אורי פינק, הופכת למציאות.
גל, ג'ינג'י, מאיה, סיגל וכמובן זעפני המחנכת האיומה, בפרודיה מטורפת על הווי בית הספר התיכון והחיים סביבו.
2 2 היום הראשוןשירי צוקיואב גורפינקל ושי כרמלי-פולק10 בספטמבר 1998לא ידוע היום הראשון ללימודים וגל וחבורתו המטורפת צריכה לבחור מגמה.
כשהחבורה מגלה שעליהם לבחור מגמה תוך שעה ולא, יישלחו לכיתתה של זעפני, הלחץ גובר.
3 3איזה מין זבנגלא ידועלא ידוע17 בספטמבר 1998לא ידוע תלמידה חדשה ומצודדת העונה לשם סיוון (עדי עזרוני) מגיעה לכתה.
גל נענה להצעתה לצאת איתו לסרט, וסיגל מזמינה את ירון לסרט.
כל אחד מהאחים התאומים בטוח כי יהיה הראשון שיאבד את בתוליו.
4 4יום האישה הבינלאומילא ידועלא ידוע24 בספטמבר 1998לא ידוע מה עושים כשהעולם מתהפך?
ג'ינג'י הופך בעזרת בושם חדש למגנט נשים עצבני, ואירועי יום האישה הבינלאומי שמתכננת סיגל מאיימים להתמוטט.
ג'ינג'י דווקא נהנה מכל רגע אך כשהוא מגלה שאדי הבושם משפיעים גם על זעפני, כבר מאוחר מדי...
5 5שומה עלינויובל גרנותיואב גורפינקל ושי כרמלי-פולק1 באוקטובר 1998לא ידוע תוכנית הצדקה הטלוויזיונית "יהיה סבבה" מכריזה על תחרות מעשים טובים בתיכון עירוני ל"א, וגיבורינו נכנסים להיסטריה של מודעות חברתית.
לסיגל כוונות טובות, שמשתבשות בגלל דמיונו המיני של ג'ינג'י.
6 6היפים והאמיציםלא ידועלא ידוע8 באוקטובר 1998לא ידוע ג'ינג'י מגלה שזעפני מכורה לאופרת הסבון "היפים והאמיצים" ומצבי הרוח שלה מושפעים מאד מהתפניות בסדרה.
הוא מחליט להפיק עבורה פרקים מפוברקים של הסדרה בכיכובם של חבריו.
7 7המסיבהלא ידועלא ידוע15 באוקטובר 1998לא ידוע סיגל מארגנת מסיבה בבי"ס, ועל גל, עידו וג'ינג'י, חברי להקת "אחותי הצולעת", מוטלת המשימה להופיע במסיבה.
אבל לזעפני יש תוכניות אחרות לחלוטין.
כדי לסכל את האפשרות שתלמידיה יקיימו מסיבה פרועה בבית הספר, היא מחליטה לכנס את הוריהם לאספה בדיוק במועד המתוכנן למסיבה.
8 8ניב עלומיםלא ידועלא ידוע22 באוקטובר 1998לא ידוע גל מוצא מחברת של שירים רומנטיים קורעי לב זרוקה על רצפת הכתה.
מסתבר שהמשורר האלמוני הוא דווקא ג'ינג'י הידוע לכל בחרמנותו ותחמנותו.
הדבר מקפיץ את מניותיו בקרב בנות הכיתה וסתיו (מאיה לאוב) ממש מתאהבת בו.
9 9קנאה (המפלצת ירוקת העין)לא ידועלא ידוע29 באוקטובר 1998לא ידוע קנאתו של אשר הטיפש והשרירי לחברתו יוספה מעבירה אותו על דעתו.
הוא מכה כל בן שמנסה להתקרב אליה, והסובל העיקרי הוא ג'ינג'י כמובן.
יום אחד נמאס ליוספה מהעניין והיא עוזבת את אשר.
באותו היום זעפני מתכוננת לביקורו של שר החינוך בבית הספר.
10 10התערבותלא ידועלא ידוע5 בנובמבר 1998לא ידוע סיגל טוענת שגל הוא טיפוס שטחי וריקני המתעניין רק בסקס.
כדי להפריך את הטענה הזאת, הוא יוזם תחרות בינו לבינה: עליהם להימנע לחלוטין מכל מחשבה על סקס במשך שבוע.
העובדה שאחיו מגלה את אתר הסקס באינטרנט מקשה על גל לעמוד בתנאי התחרות.
11 11ראשומוןשירי צוקרוני קיי שפר12 בנובמבר 1998לא ידוע יוספה קיבלה זה אתה את רישיון הנהיגה שלה, וג'ינג'י נותן לה לעשות נסיעת מבחן בטרנטה שלו.
גל, שהולך לתומו באמצע הכביש, מתנגש במכונית ומאבד את הזיכרון לחלוטין.
סיגל נרתמת למאבק, להחזיר לגל את הזיכרון.
12 12המחסליואש בן אליעזר וקובי מחטאליאב לילטי19 בנובמבר 1998לא ידוע ג'ינג'י ואשר, שבדרך כלל משחקים משחק של חתול ועכבר, מגלים שיש להם תכונה משותפת - פחד איום ונורא מפני מקקים.
כדי לפתור את בעיית המזיקים, ג'ינג'י מטלפן להזמין את "המחסל" לבית הספר.
סיגל ששומעת רק חלק משיחת הטלפון משוכנעת שג'ינג'י רוצה לחסל את אשר.
13 13הבה נגעילהאיתן ענראליאב לילטי26 בנובמבר 1998לא ידוע בשביל גילי מגילי (דן בלוך), חובב הזוועה והגועל, מה שיותר מגעיל יותר יפה.
לכן כשלכיתה מגיעה התלמידה החדשה גילה מגילה, ליבו של גילי מחסיר פעימה.
גילה כל כך מכוערת ודוחה, שגילי מתאהב בה ממבט ראשון.
אך גילה אינה מתמסרת בקלות, אלא מטילה על גילי המאוהב סדרה של מטלות.
14 14בני ערובהמיכל קופר קרןאליאב לילטי3 בדצמבר 1998לא ידוע צ'ופצ'יק (שרון רג'יניאנו), בן דודו של הרצל הערס, בא לבקר בכיתה של זעפני.
עד מהרה מסתבר שהוא אסיר נמלט.
המשטרה מבקשת ממנו להסגיר את עצמו והוא לוקח את התלמידים כבני ערובה.
במהלך המשא ומתן עם המשטרה, נרקמים בין צ'ופצ'יק לסיגל יחסי ידידות.
גל המקנא פותח במבצע חילוץ.
15 15גברת תשוקתיאיתן ענראליאב לילטי10 בדצמבר 1998לא ידוע כאשר עליזה תשוקתי (לימור גולדשטיין), המורה לחינוך מיני, נכנסת לכתה, חייו של ג'ינג'י החרמן משתנים לבלי הכר.
תשוקתי היא לא רק אשה בוגרת, רגישה וסקסית, היא האשה הראשונה שמתייחסת אליו כאל יצור בעל רגשות, וג'ינג'י מתאהב.
16 16מראה OUT אישיות INשירי צוקאליאב לילטי10 בדצמבר 1998לא ידוע קריירת הדוגמנות של מאיה נקלעת למשבר.
כדי להשיג לעצמה מקום במדורי הרכילות, היא מחליטה לצאת עם כוכב רוק.
היא מצווה על האמרגן שלה להפוך את להקת "אחותי הצולעת" מלהקת תיכון כושלת לשלאגר היסטרי.
כך מצליחה מאיה להראות בציבור עם עידו, סולן הלהקה אך לבסוף המשימה פועלת נגדה.
17 17פגישת מחזורשירי צוקרוני קיי שפר17 בדצמבר 1998לא ידוע להקת "אחותי הצולעת" מוזמנת להופיע בכנס מחזורים שיוזמת זעפני בתיכון ל"א.
גם שר החינוך מוזמן לכבד את זעפני בנוכחותו, הלהקה מחפשת השראה לשיר אהבה שעליהם לשיר.
גל מחפש את ההשראה אצל סיגל, ועידו אצל סיוון וכך גורמים למשבר בחברויות שלהם.
ההשראה מגיעה ממקום בלתי צפוי.
18 18המשפט (חלק א')שירי צוקרוני קיי שפר17 בדצמבר 1998לא ידוע ג'ינג'י מקבל מצלמת וידאו ליום הולדתו.
הוא מצלם את חבריו בלי שירגישו וחושף אותם במצבים מביכים.
התנהגותו מביאה להתקוממות של כל הכתה נגדו והוא נשאר חבול ובודד.
הכיתה עורכת נגדו משפט כשזעפני השופטת, סיגל הקטגורית וגל הסנגור הלא מוכשר.
19 19המשפט (חלק ב')שירי צוקרוני קיי שפר24 בדצמבר 1998לא ידוע המשפט של ג'ינג'י נמשך ונעשה מזויע.
חרב אמיתית מתהפכת מעל לראשו.
מאיה, אשר ויוספה מעידים נגדו ואיתם עדים מפתיעים נוספים מהעבר.
ההגנה של ג'ינג'י יוצאת דופן אבל ספק אם היא מביאה לתוצאה המקווה.
20 20המשך יבואיואש בן אליעזר וקובי מחטרוני קיי שפר31 בדצמבר 1998לא ידוע הרצל מנסה להתחיל עם יוספה, חברתו של הבריון אשר קילר.
ג'ינג'י מסדר בין השניים קרב אגרוף גדול, ומארגן מסע הימורים בקרב התלמידים מי יהיה המנצח.
מס' הפרק מס' הפרק בעונה שם הפרק תסריט בימוי תאריך שידור מקורי רייטינג ממוצע 211נפרדיםלא ידועלא ידוע26 ביוני 1999לא ידוע גל מציל את חבורת זבנג מפיצוץ מסתורי שאירע בבית הספר והופך לגיבור לאומי.
מאיה מחליטה לביים רומן לוהט בינה ובין גל.
כולם יודעים כי זהו רק תרגיל יחסי ציבור של מאיה, אך סיגל מתפוצצת מקנאה ועוזבת את גל סופית.
בינתיים, המורה זעפני, שכל כספה נעלם בפיצוץ המסתורי, נאלצת לחפש השלמת הכנסה מחוץ לכותלי בית הספר.
22 2 בחירות (חלק א')לא ידועלא ידוע3 ביולי 1999לא ידוע גולן, השמיניסט האופנוען והחתיך, הוא המועמד היחיד לראשות מועצת התלמידים בבחירות הקרבות.
ניצחונו הבטוח של גולן מוטל בספק כשמאיה מחליטה להתמודד נגדו, והוא ממנה את סיגל לתפקיד ראש מטה הבחירות שלו.
סיגל, שמתאהבת בגולן נואשות, לוקחת את התפקיד קצת יותר מדי ברצינות.
23 3 בחירות (חלק ב')לא ידועלא ידוע12 ביולי 1999לא ידוע מאיה שוכרת את שירותיו של ניר לקוסט, התלמיד הסנוב שזה עתה חזר מלונדון, כיועץ התדמית שלה.
אולם, התדמית החדשה שניר מייצר עבור מאיה גורמת לניכור בינה ובין ציבור בוחריה הנאמנים - הבנים.
ג'ינג'י מדרבן את הרצל להתמודד מול מאיה והרצל מתגלה כפוליטיקאי מחונן.
ניר מחליט "ללכלך את הידיים", ומערכת הבחירות עולה על פסים מסוכנים.
24 4 מסיבת יום הולדתלא ידועלא ידוע19 ביולי 1999לא ידוע יום הולדתו של גל מתקרב, אך מצב רוחו גרוע כיוון שהוא מתגעגע לסיגל.
כדי לעודד אותו, ג'ינג'י מחליט לארגן לכבודו מסיבת יום הולדת בהשתתפות חשפנית.
במקביל ולשם אותה מטרה, מחליטים אשר ויוספה לשדך לגל את אחותו של אשר ולהביא גם אותה למסיבה.
סיגל, ששתי התוכניות לא מוצאות חן בעיניה, לוקחת יוזמה ומסבכת את המצב.
25 5 ללכת עד הסוףלא ידועלא ידוע26 ביולי 1999לא ידוע ג'ינג'י והמורה זעפני, שנשארו לבד בבית הספר לאחר שעות הלימודים, נרדמים זה ליד זה.
גל מניח לידם בקבוק יין ושותל "ראיות" נוספות לכך שבין ג'ינג'י לבין זעפני התרחשה תקרית מינית מביכה.
ג'ינג'י מנצל את המצב כדי לסחוט את זעפני כספית ורגשית.
במקביל, סיגל מגלה נכונות לחדש את יחסיה עם גל, בתנאי שהוא יפסיק להסתובב עם ג'ינג'י.
26 6 חייל מס' 1 (גדנ"ע)לא ידועשי כרמלי-פולק2 באוגוסט 1999לא ידוע מדריך גדנ"ע חתיך ומסתורי בשם שין (אבשלום פולק), מגיע לבית הספר והופך אותו בן לילה למחנה אימונים צבאי.
זעפני מתגייסת להיות רס"ר המשמעת ותלמידיה הופכים לחיילים מן המניין בצבאו של שין.
גל וסיגל מתחרים זה בזו בתרגילי מלחמה, בעוד מאיה, שהתאהבה בשין ממבט ראשון, מנסה להפיל אותו ברשתה.
27 7 גל מחפש את אלוהיםלא ידועלא ידוע9 באוגוסט 1999לא ידוע שרשרת של אירועים מסתוריים גורמת לגל לחפש אחר משמעות הקיום.
ההתעסקות בשאלות פילוסופיות כמו: "מי עומד מאחורי כל זה?", מחוללות בקרב חבורת זבנג סערה של רוחניות בגוונים שונים ומשונים.
ירון מצטרף להארי קרישנה, הרצל הופך לבבא הרצל ומאיה חוזרת בתשובה.
גל וג'ינג'י אינם מסתפקים בתשובות של חבריהם ויוצאים למסע מלא תגליות מפתיעות, בצדה השני של המראה.
28 8 מרד נעוריםלא ידועלא ידוע16 באוגוסט 1999לא ידוע לנוכח מצוקתה הכלכלית המתמשכת, מחליטה הגב' זעפני לבקש עזרה מאמה הישישה והעשירה, אהובה זעפני.
אהובה מתגלה כיצור מפלצתי אפילו עוד יותר מזעפני עצמה, ומנצלת את המצב שנוצר כדי לנסות לחנך מחדש את בתה הסוררת.
זעפני כמעט מתמוטטת תחת הלחץ, עד שג'ינג'י והרצל מסיתים אותה שלא לציית לאמה.
זעפני נסחפת אל מרד נעורים פרוע, שמוביל אותה אל סף תהום.
29 9 שלושה ימים בלי ילדלא ידועלא ידוע23 באוגוסט 1999לא ידוע גל וסיגל דנים בשאלה התאורטית: "מה יקרה אם סיגל תיכנס להריון?".
סיגל מספרת ליוספה על השיחה, ויוספה מבינה שסיגל כבר בהריון.
בבית הספר השמועה מתפשטת במהירות, עד שגל וסיגל שוכחים בעצמם, שמדובר בהריון תאורטי בלבד, ומגיבים בקיצוניות.30 10 סיפור אהבהלא ידועלא ידוע30 באוגוסט 1999לא ידוע החבר'ה מחליטים שהגיע הזמן לאחד מחדש את גל וסיגל, שנפרדו כבר לפני חודשיים ועדיין הם "ברוגז".
לשם כך, הם נועלים את בני הזוג לבד בלילה בדיינר, ומחכים לראות מה יקרה.
גל וסיגל הנעולים יחד מוצפים בגל של זכרונות, יפים יותר ויפים פחות, מעברם המשותף.
31 11 הלבלא ידועלא ידוע3 באוקטובר 1999לא ידוע זעפני מתאהבת במרקו (מאיר סוויסה), מורה שרמנטי ומסתורי, המגיע לבית הספר.
חיזוריו של מרקו אחרי זעפני מעוררים בה את נשיותה הכבושה.
היא הופכת לאישה עדינה וטובת מזג, אך אז מתברר שמרקו מסתיר סוד אפל מעברו, סוד הקשור גם בגב' זעפני.
32 12 מפגשים מהזבנג השלישילא ידועלא ידוע10 באוקטובר 1999לא ידוע חייזר נוחת בביתו של ג'ינג'י, והשניים הופכים עד מהרה לידידים קרובים.
ד"ר פרנק שטיין, מורה למדעים וצייד חייזרים ידוע, מנסה ללכוד את החייזר כדי לבצע בו ניסויים במעבדתו.
האם יצליחו ג'ינג'י וחבריו להציל את החייזר מפני הד"ר המרושע?
33 13 בוק ולוקלא ידועלא ידוע17 באוקטובר 1999לא ידוע צמד הנוכלים לוק ובוק, המתחזים לבעלי סוכנות דוגמנות, חודרים לבית הספר.
נגה, שיופי אינו התכונה הבולטת שלה, מתפתה לשלם להם סכום כסף נאה תמורת הבטחות שווא לקריירה מזהירה בעולם הדוגמנות.
בזה אחר זה מפילים לוק ובוק ברשתם כמעט את כל תלמידי בית הספר, ורק מאיה, היחידה שיודעת כי מדובר במתחזים, יכולה להציל את חבריה מצפורני הנוכלים.
34 14 חומוס מטמטםלא ידועלא ידוע24 באוקטובר 1999לא ידוע למרות אזהרותיו החוזרות ונשנות של הרצל, מאיה וג'ינג'י מחליטים להתנסות באכילת חומוס.
עד מהרה מגלים השניים, בדרך הקשה, שאכילת חומוס הוא הרגל שקשה מאד להיפטר ממנו.
ג'ינג'י ומאיה מדרדרים במהירות והופכים לצרכני חומוס כבדים.
מאיה מאבדת את גזרתה וג'ינג'י מאבד את חרמנותו ואת חבריו.
רק הרצל מתנדב לנסות ולהוציא אותם ממלכודת החומוס.
35 15 פסגת הפחדלא ידועלא ידוע31 באוקטובר 1999לא ידוע אשר מנסה לעזור למאיה לתקן את הארונית שלה, ובטעות שובר אותה ומלכלך את מאיה.
מאיה רותחת מזעם, בעיקר כשאשר מקבל במקרה תפקיד של מנחה בתוכנית אירובית, תפקיד שהיה מיועד לה.
אשר מפתח פחדים איומים ממאיה שהופכת להיות בשבילו סיוט ארוך ומתמשך שמאיים על חייו, על יחסיו עם החברה שלו ועל שפיותו.
36 16 בחזרה לעתידלא ידועלא ידוע7 בנובמבר 1999לא ידוע עתידו של ג'ינג'י בבית הספר מוטל בספק.
זעפני כותבת מכתב להוריו ומאיימת לסלקו, אם לא ישפר את ציוניו.
המצב מחמיר כאשר אביו של ג'ינג'י מחליט להיכנס לתמונה ולקחת את בנו בידיים.
ג'ינג'י מחליט להיכנס למכונת הזמן שהמציא ירון, כדי לחזור אחורה בזמן, ולמנוע מאביו להתקל במכתבה של זעפני.
בגלל תקלה במכונה הוא חוזר 30 שנה אחורה, ופוגש את הוריהם של חבריו לכיתה.
37 17 אוטוביומאיהלא ידועלא ידוע14 בנובמבר 1999לא ידוע ניר הסנוב חושב לעשות מיליונים על ידי פרסום האוטוביוגרפיה של מאיה.
מאיה שתמיד מוכנה לזכות בפרסום נוסף מוכנה לשתף פעולה, אלא שניר מגלה שהביוגרפיה הרשמית משעממת עד מוות והוא יוצא לגלות את הסודות האפלים, מאחורי דמותה הזוהרת של מאיה שליט.
בחיפוש אחר סנסציות צהובות נחשפים בפניו פרטים מזעזעים מהעבר של התפרסמו עד היום.
38 18 מוסד חבל"זלא ידועלא ידוע21 בנובמבר 1999לא ידוע זעפני שקצה נפשה מתלמידיה הבעיתיים מצליחה לשכנע את מנהל המוסד הטיפולי חבל"ז, מר נחמד שייקח את התלמידים שלה לשבוע "כיף".
היא עצמה נשארה עם חלומה של כל מורה - ירון.
במוסד הטיפולי זוכים התלמידים להכיר את שיטותיו האכזריות של מר.
נחמד שגורמות להם להתגעגע לזעפני.
בינתיים נשרפים לזעפני כל הפיוזים בגלל ירון שמתחיל ללמד אותה ולעשות כל מה שהיא רוצה והכי טוב ומושלם.
היא מחליטה לשחרר את התלמידים שלה מהמוסד ולהחזירם לכיתתה.
39 19 לכל סיר יש מכסהלא ידועלא ידוע28 בנובמבר 1999לא ידוע זעפני מגיעה ללשכתו של שר החינוך כדי לנסות ולשכנע אותו לסגור את בית הספר.
שר החינוך מבקש סיבה מוצדקת וזעפני עוברת על תיקיהם האישיים של התלמידים על מנת לתת לו 35 סיבות.
40 20 סרט גמרלא ידועלא ידוע5 בדצמבר 1999לא ידוע ג'ינג'י בטוח שהוא הבמאי המוכשר מכולם, ודורש סרט עתיר בלונדיניות שופעות.
הרצל מציע דווקא סרט בסגנון טורקי מזרחי על זמר קסטות בשם חזי סולמי, שאמרגן צפוני מנסה להפוך אותו לאשכנזי.
סיגל מתעקשת לעשות סרט בסגנון בתי משפט אמריקניים וניר לקוסט מצלם סרט בסגנון תקופתי צרפתי מתקופת לואי ה-16, עם בגידות, אהבות ונישואי כפייה.
התוצאות זוכות לביקורת קטלנית של הצופים בכיתה.
דמותה של גברת זעפני השתתפה גם בתוכנית "על הדרך" בתור המחנכת של אבנר.
בראיון, שהוצג כמבזק תקשורתי, בתוכנית "כדור פורח" משנת 2000 ראיינה סנדי בר (מנחה בערוץ באותה תקופה) את אורי פינק, לצד דמותה כמאיה, לרגל פסטיבל "האנימיקס" הראשון.
בקומיקס של "זבנג!" הוצגה שנאתה של מאיה (הדמות) לסנדי עצמה שנבחרה לגלם אותה.
זבְּרוּץ' (באוקראינית: Збруч) הוא נהר במערב אוקראינה, ואחד מיובליו הגדולים של נהר דניסטר, הזורם באזור רמת פודוליה.
על שמו של נהר זברוץ' נקרא צלם זברוץ' – צלם של אלוהות סלאבית מן המאה ה-9, בצורת עמוד עם ארבעה צדדים שעליהם מגולפים תבליטי דמויות שונות – אשר התגלה בקרקעית הנהר בעת בצורת בשנת 1848.
בין השנים 1772–1807, וכן בין 1815–1918, היה הנהר גבול בין גליציה שבאימפריה האוסטרית מצידו האחד, והאימפריה הרוסית מצידו האחר.
בעקבות ברית פולין-אוקראינה ב-1920 יועד הנהר להיות גבול בין שתי המדינות.
לאחר הסכם ריגה כונן הגבול בין פולין וברית המועצות, אשר עבר לאורך הנהר.
אורכו של הנהר 247 ק"מ, ושטחו של אגן הניקוז שלו 3,330 קמ"ר.
היא סדרת קומיקס שבועית הומוריסטית ישראלית, המיועדת בעיקר לבני נוער.
יוצר הסדרה הוא הקומיקסאי אורי פינק, אשר כותב ומאייר בעצמו את כל פרקי הסדרה לאורך כל השנים.
הקומיקס התפרסם לראשונה במגזין הנוער "מעריב לנוער" ב-17 באוגוסט 1987 וזכה להצלחה.
עד מהרה התרחב המדור מעמוד אחד למספר עמודים בכל גיליון, והפך לחלק הפופולרי ביותר של השבועון.
לעיתים קרובות כלל הקומיקס פרודיה על מאמרים בחלקים האחרים של העיתון.
הקומיקס הכיל לרוב סיפור עלילה אשר מתחיל ונגמר באותו הגיליון ושורת מחץ מצחיקה בריבוע האחרון.
עלילת פרקי הסדרה מתמקדת לרוב בחיי היום-יום של נער מתבגר ישראלי בשם גל תיכון, ושל חבריו לכיתה הלומדים יחד בבית ספר תיכון בדיוני.
העלילה עוסקת בין היתר בחוויות נעורים טיפוסיות בישראל וכמו כן מציגה באור הומוריסטי סטריאוטיפים על התרבות והחברה הישראלית.
הדמויות מקצינות סטריאוטיפים ידועים (החנון, הבריון, מלכת השכבה, המורה המרשעת וכו').
הצלחת הסדרה הובילה לאורך השנים לשיווקם של מוצרים נלווים תחת המותג "זבנג!", הכוללים בין היתר: סדרות ספרים, סדרת יומנים לתלמיד, סדרת קומיקס לילדים בשם "זבנגלה", עיתון זבנג!
וסדרת טלוויזיה אשר התבססה על סדרת הקומיקס עם שינויים קלים מהמקור.
בינואר 2015 החל פינק לפרסם את הקומיקס "זבנג!
- הדור הבא", בו הוא הפך את הדמויות הוותיקות של הסדרה להורים של הדמויות החדשות .
אולם, החל מינואר 2016, לאחר תלונות מקוראים שאהבו את זבנג!
ה"ישן", החליט פינק לאחד את דמויות זבנג!
לזבנג יצאה סדרת בת בשם "הטיפולית" שעוסק בכיתה הטיפולית בתיכון ל"א.
החל מיולי 2025, מתפרסמים סיפורי זבנג קצרים באתר 'ישראל היום'.
"זבנג!" הוא קומיקס הומוריסטי העוסק בגיל ההתבגרות, חיי היום-יום וחוויות הנעורים של התיכוניסט הישראלי הממוצע, תוך שהוא לוקח סטראוטיפים ישראליים ואוניברסליים ומקצין אותם עד כדי גיחוך.
סטריאוטיפים אלו מתבטאים במגוון דמויות כגון גל התיכוניסט הממוצע, גברת זעפני המורה המרושעת, ג'ינג'י החרמן והערמומי, ירון החנון הגאון, מאיה מלכת השכבה, אשר הבריון, סתיו הגותית הדיכאונית, צחי השמן, הרצל הערס וניר הסנוב.
הדמויות הפופולריות ביותר בקרב הקוראים הם גל תיכון, גברת ענוגה זעפני, רונן שגיב "ג'ינג'י", סיגל שגיא, עידו רמון וירון תיכון.
דמויות אלו מופיעות ברוב הסיפורים וסביבן נסובה העלילה.
הקומיקס מצויר בסגנון חופשי-קריקטוריסטי, והפרופורציות של הדמויות אינן מחויבות לחוקי האנטומיה, דבר המשמש כאמצעי קומי (כדוגמת גופו הגדול של אשר קילר לעומת רגליו הזעירות, החזה השופע של יוספה ומאיה, לשונו הארוכה והמתפתלת של ג'ינג'י או גופה השמן של גברת זעפני).
הקומיקס רווי בשעשועי לשון ומשחקי מילים, כאשר רובם הם שיבושים של שמות ומותגים מהעולם האמיתי.
בחלק מהסיפורים הדמויות שוברות את הקיר הרביעי ומודעות לכך שהן דמויות קומיקס, ואף מנהלות אינטראקציה עם אורי פינק שמופיע בדמותו בקומיקס.
חלק מהצלחתו של פינק בקרב הקוראים נבעה מיכולתו להתחדש ולשנות את הדמויות ואת הופעתן בהתאם לאופנות המשתנות.
פינק העיד כי הוא נוהג לבדוק את הדרך בה מתקבל הקומיקס בקרב בני נוער ומשנה את תוכנו בהתאם.
למרות ההצלחה, ספגה הסדרה גם ביקורות מצידם של הורים ומחנכים, בין השאר לגבי עיסוק מופרז בבוז לסמכות ולמבוגרים.
בריאיון לעיתון "הארץ" בפברואר 2023 הסביר פינק כי ההומור החרמני והגזעני של "זבנג!" במקור כבר "לא התאים לאקלים הנוכחי, ובגלל שעיתון 'זבנג!' הוא לכל המשפחה, הבנתי שאין לזה מקום".
גל תיכון - המתבגר הממוצע כביכול והדמות הראשית בסדרה.
גל פופולרי ואהוב על כולם, אוהב לגלוש בים, מנגן על גיטרה חשמלית בלהקת הרוק "אחותי הצולעת", ובן זוגה של סיגל.
יחסיהם הרומנטיים והפרידות החוזרות של גל וסיגל מהווים אלמנט עלילתי שכיח בקומיקס.
לגל יש אח תאום בשם ירון ואחות גדולה בשם אסנת.
דמותו של גל מבוססת על אישיותו של גיל אולשטיין, שלמד יחד עם פינק לאורך שנות התיכון בליידי דייוויס, תל אביב, ועובד לימים כמפיק טלוויזיה.
במשך שנים רבות שם משפחתו של גל לא הוזכר בספרי זבנג!, אך בספר "זבנג!
הפלטינה" נחשף ששם משפחתו הוא תיכון.
סיגל שגיא - החברה של גל.
טבעונית, פמיניסטית לוחמת, מנהיגת סניף מרצ ומהירת חימה.
מרבית הסכסוכים בינה לבין גל מתבססים על כך שסיגל איננה מוכנה לקיים יחסי מין עם גל ומרבה להטיף לו על הלחצותיו בעניין.
צבע שערה משתנה לפי מצב הרוח שלה, זאת כתוצאה מניסוי של ירון ביצירת צבע שיער ידידותי לסביבה, לאחר שלא הסכימה לצבוע את שיערה באף מספרה בטענה שהן משתמשות בצבע שיער לא ידידותי לסביבה.
בדור הבא היא מפיקה של תוכניות תחקירים שנשואה לג'ינג'י ולהם יש בת אחת בשם גל.
כמו כן, היא המפרנסת היחידה של הבית.
הדמות שהחליפה את מספר התסרוקות הרב ביותר.
רונן "ג'ינג'י" שגיב - ג'ינג'י הוא חברו הטוב ביותר של גל וכן באסיסט בלהקת "אחותי הצולעת".
דמותו של ג'ינג'י מתאפיינת באובססיה למין, ערמומיות ותחבולנות.
הוא מתואר כדמות דוחה, מכוערת ומרושעת אך ערמומית.
ג'ינג'י הוא סוטה מין המרבה להציץ לבנות במלתחות ומפנטז על סירופ שוקולד.
ג'ינג'י נטפל באופן תדיר ליוספה, חברתו של אשר קילר, וכתוצאה מכך הוא חוטף ממנו מכות בתדירות גבוהה.
ע"פ זבנג 2 הוא משמש כבית חרושת להפצת שמועות.
פינק סיפר כי הדמות מבוססת באופן רופף על חברו אדום השיער רונן שגיא.
הוא יצר את הדמות לאחר ששגיא הכריח אותו להוביל את חפציו כשעבר דירה.
בדור הבא ג'ינג'י הוא מובטל שנשוי לסיגל ומשמש לרוב בתור הורה מלווה של בתם גל בטיולי בית הספר.
ירון תיכון - אחיו התאום של גל.
חנון וטיפוס ירחמיאלי המתואר כמבצע ניסויים רבים במעבדה שחלקם הגדול מסתיים בתאונות שונות.
חובב מדע בדיוני, ובפרט מעריץ מושבע של הסדרה מסע בין כוכבים, ונגזרותיה.
בתחילה היה "תולעת ספרים" וכימאי כושל, שניסויו בכימיה מסתיימים לרוב בפיצוץ, והפך עם חלוף השנים והתפתחות הטכנולוגיה לחנון מחשבים.
באחד הסיפורים שהופיעו ב"זבנג 2" הוא עסק בשירה, אשר ג'ינג'י ארגן לו מופע גדול, אך שכח להזמינו שישיר.
נטול המספר" ניסה ללמוד ציור על מנת להכיר בנות המעוניינות בבחור אינטליגנט יותר מאשר בגבר שרירי.
גל נוהג לעיתים להחליף זהויות איתו, בתור מתיחה לסביבה.
בסיפור שפרסם אורי פינק ברשתות החברתיות לכבוד 38 שנה לזבנג!
הוצג סיפור נדיר של זבנג!
שבו ירון הוצג כאחיו הצעיר של גל ולא כאחיו התאום וללא משקפיים.
הדור הבא עובד בהייטק במפעל בסין, נשוי למאיה ולהם בן משותף, אשר קיבל את שם משפחתה של מאיה, וזאת בניגוד למנהג הנפוץ לתת לילד את שם משפחתו של האב.
אשר קילר - גברתן חם מזג ובעל יכולת אינטלקטואלית מוגבלת (תא מוח בודד).
הבריון של התיכון, קנאי לחברתו יוספה ומרבה להרביץ לג'ינג'י ולגולן מתוך קנאתו כלפייה.
מאויר כבעל פלג גוף עליון עצום ורגליים קטנות.
עימותיו עם "ג'ינג'י" הם מוטיב חוזר בקומיקס, בדרך כלל כאשר זה נתפס בעיניו כמטריד את חברתו של אשר, יוספה.
אף על פי שהוא מתואר כטיפש במיוחד, במספר סיפורים הוא הראה תחכום ויצירתיות נגד ג'ינג'י.
כמו כן, במספר סיפורים נוספים ניסה להוריד פרופיל על מנת לשרת קרוב לבית מאשר ביחידה קרבית.
הדור הבא" נשוי לה ולהם בת משותפת, עדינה.
כמו כן, הוא ויוספה הם הדמויות שעברו את השינוי הפיזי המועט ביותר.
יוספה רוזנבלום - חברתו השופעת במיוחד של אשר קילר, ממוצא רוסי.
פעמים רבות היא אופה לאשר עוגיות אך אלה קשות מאוד, עד כדי כך שביכולתן לשבור את שיניו.
הדור הבא היא נשואה לאשר ולהם בת משותפת.
מאיה שליט (לשעבר איה) - פאם פאטאל בלונדינית, דוגמנית ומלכת הכיתה, מסובבת את כל הבנים על אצבעה הקטנה ומוכנה לצאת רק עם חתיכים עשירים.
1" מתואר כיצד הייתה בעבר ילדה דחויה ומכוערת בשם איה אולם עברה מהפך תדמיתי בעזרת ניתוחים פלסטיים.
דמותה של מאיה מבוססת בצורה עקיפה על דמותה של הדוגמנית הישראלית מאיה שפירר.
פינק מספר כי בתקופה שחיפש דמות יפה ופופולרית לקומיקס, סיפר לו חברו - שהיה מורה של מאיה בתקופת התיכון - על התלמידה הדוגמנית, וזו נבחרה.
הדור הבא, נשואה לירון ולהם בן משותף, אשר קיבל את שם משפחתה של מאיה.
ניר לה קוסט - סנוב עשיר ונרקיסיסט.
מזלזל בחבריו לכתה הנחותים ממנו במעמדם הסוציו-אקונומי, ובישראלים בכלל.
נהנה מטיולים לחו"ל, בעיקר ללונדון.
בסיפור שהופיע ב"זבנג 2" הוא מונה על ידי זעפני לעורך עיתון בית הספר.
פינק סיפר כי הדמות מבוססת על התלמידים מנאות אפקה שלמדו בבית ספרו ונהגו להגיע כל בוקר במכוניות נוצצות ובג'ינסים ממותגים.
בדור הבא הוא מנהל את חברת ההפקה שבה סיגל עובדת.
מרדכי "מוטי" גליל - חבר של אסנת.
התחיל בתור מרדכי וודסטוק, שלקח את להקתו של גל, שנקראה "אחותי הצולעת" על שם אסנת שעיקמה את הרגל בהופעתם הראשונה, כאייטם לנוער.
הזמין את עידו להשתתף בלהקה.
לאחר שהלהקה יצאה להופעה - ביקש מאסנת לספר אותו על מנת להיפטר מתספורת שנות ה-60 הארוכה שבוע לפני הגיוס לצה"ל.
מוטי הוא חייל קרבי בצה"ל עם מוטיבציה גבוהה, שמגיע רק מדי מספר שבתות הבייתה לאסנת, דבר שפוגע במערכת היחסים ביניהם.
על ידי אורי פינק וחזר בגלל בקשות הקוראים בזבנג!
יצחק "צחי" המבורגר - נער זללן ועב-בשר.
המסעדה האהובה עליו היא "חומוס סבבה", מסעדת חומוס דמיונית הקיימת בקומיקס.
חרף מזגו הנוח, רעבונו העז מאיים לעיתים על דמויות אחרות.
כשאינו אוכל יש לו התקפות-גזים רציניות ביותר.
כמו כן בכל הפעמים בזבנג!
שהוא נהיה רזה, הוא הפך לחתיך ומוקד משיכה של בנות.
גולן פינס - בחור יפה תואר ומלך השכבה.
הגרסה הגברית לדמותה של מאיה.
חובב נשים וסטוצים שאוהב לגרום לבנות להתאהב בו וליפול שדודות לרגליו.
קנאי כלפי אשר בגלל חיבתה של יוספה כלפיו ומפני שאשר הוא היחיד שיכול להביס אותו במכות.
דמותו של גולן מבוססת על ארז כסיף, חבר של פינק ומורה באנקורי.
הדור הבא "יצא מהארון" וחי בזוגיות עם זיו ולהם בת מאומצת בשם מרגלית (מנגלית).
עידו רמון - סולן להקת "אחותי הצולעת" ורוקר מגניב וקשוח.
בעל אוצר מילים מוגבל - כשאינו שר בצעקות רמות, כל מה שהוא מסוגל לומר הוא "סקס, מין, רוקנ'רול!".
דמותו נולדה לאחר שהקומיקסאי עידו אמין כתב על זבנג!
כי אין בו מספיק סקס, סמים ורוק'נרול.
בעקבות כך החליט פינק לשלב בסדרה דמות שרק הדברים האלו בראשה.
עידו היה מאוהב בעבר בגברת זעפני, עקב צרחותיה הרמות, שמתחרות בצרחותיו שלו למיקרופון.
זיו אוחובסקי - מתופף בלהקת "אחותי הצולעת", הומוסקסואל.
נקרא על שמו של העיתונאי גל אוחובסקי שהתלונן על אחד הסיפורים של זבנג!
בו דמותו של אשר קילר מרביצה לחייל הומוסקסואל אשר שימש כבוחן בלשכת הגיוס.
לא הופיע בסדרת הטלוויזיה, אך התגלם באופן עקיף בדמויותיהם של ג'ינג'י (תפקיד בלהקה) וניר (נטייה מינית).
בדור הבא הוא חי בזוגיות עם גולן ולהם בת מאומצת.
סיוון בר רצון - נערה בעלת יצר מין עז והתנהגות ליברלית ומתירנית.
דמותה של סיוון מבוססת על אחת האסיסטנטיות של פינק, סיון בן-יוסף, אשר טענה נגד ההצגה הסטריאוטיפית בקומיקס לפיה דמויות הבנים מחפשות כל העת סקס מזדמן והבנות מבקשות תמיד להימנע ממנו.
גילי "מגעילי" יפה נוף - דמות גרוטסקית של נער מכוער וזב ריר, חובב סרטי אימה ודברים מגעילים.
הוא החבר של אעישה והוא מגדל כלב אכזרי.
דמותו מבוססת על תלמידי הקורסים של פינק שנהגו להשכיר סרטי אימה כגון "המנסרים מטקסס" וכדומה.
6. בת זוגו היא אעישה.
דמותו בתחילה הייתה בגובה של הדמויות האחרות ובהמשך, גובהו הונמך ועורו נהיה ירוק.
הרצל חזון - קריקטורה של דמות ה"ערס".
נער שחום עור, אשר בהמשך גם מחמצן את שיערו, לבוש בבגדים צמודים ועונד גורמטים.
הדמות מוצגת כיושבות תדיר על מעקה הבטיחות בצד הכביש ("ברזלים") אגב פיצוח גרעינים.
אוהד את קבוצת הכדורגל בית"ר ירושלים.
אף על פי שהוא תואם את סטיגמת הערס המזרחי, הוא ממוצא פולני, דבר אשר הוא התקשה להשלים עמו, וזאת בניגוד חד לאדישות שבה מתקבל מוצאו בקרב הדמויות האחרות.
הדור הבא נשוי לסתיו, עובד בהשכרת לימוזינות ולהם יש בן משותף בשם עירד.
סתיו תאני - נערה גותית דיכאונית מאוד, אך חטובה ביותר והמזל מאיר לה פנים.
שם משפחתה השתנה עם הזמן.
היא יצאה בעבר עם ירון.
מתוארת כבעלת נטיות אובדניות ומנסה להתאבד פעמים רבות.
למרות כל תלונותיה מאיר לה המזל פנים פעם אחר פעם.
בעבר שם משפחתה היה חרוב.
9. בדור הבא הופכת למורה להיסטוריה, כיוון ששם יש את הכי הרבה אנשים מתים, וכמו כן נשואה להרצל ולהם בן משותף.
שרון זליג - נערה המקפידה להיות מעודכנת בחידושי האופנה, לעיתים עד כדי גיחוך.
ביכולתה לשנות את מבנה גופה כך שיתאים לטרנד התורן אותו היא מעריצה.
הדמות נוצרה על ידי קוראת, במבצע בו יכלו הקוראים ליצור דמות פרי דמיונם.
הדמות הפכה לדמות קבועה לאחר שנשאה חן בעיני הקוראים.
נקראת על שם הקוראת שהרעיון לדמות הוצע על ידה - שרון טובה לוי.
הבסיס לדמותה הוא פיקאצ'ו, מושא הערצתה הראשון.
רון רוקפלר - טרדן כפייתי וקרצייה.
מתואר כ"טחון" בכסף, כלומר: עשיר.
דמותו של רון מבוססת על אסיסטנט לצביעה של אורי פינק.
20 הוא הפסיק להיות טרדן בהשראת חברתו הדמיונית דיאנה סופט (פרודיה על לארה קרופט), ולאחר מכן הפך לחבר טוב של ירון.
עם הזמן פיתח אישיות המשתנה מפרק לפרק, כאשר לעיתים הוא חנון ולעיתים הוא גרסה ידידותית יותר של ניר.
אעישה רייכל - נערה ממוצא אתיופי.
רוחנית מאוד ומתעניינת בענייני הרוח והנפש, וחסידה של תורות ניו אייג' שונות.
בן זוגה הוא גילי (בעזרת "שורש גאיה" היא גילתה שהוא קרוב מאוד ל"אמא טבע").
הדמות נוצרה כגרסה חדשה של סיון, אך לאחר שדמותה של סיון חזרה לקודמתה, אעישה נשארה והיא קיבלה שם חדש.
אסף נתניהו - נער חסר בית אך אופטימי.
דמותו של אסף נוצרה במסגרת תחרות לבחירת דמות חדשה מבין שלוש דמויות שהתקיימה בירחון זבנג!.
שתי הדמויות האחרות היו "רינת" - הגרסה הנשית של ג'ינג'י, ו"דיאנה סופט" - החברה הדמיונית של רון.
הצטרף בגיליון מספר 12 של עיתון זבנג!.
בשנת 2015 החליט אורי פינק לעדכן את זבנג!, ויצר חבורת זבנג!
חדשה שהיא למעשה הילדים של חבורת זבנג!
דמויות אלו נוצרו במקור בתור "זבנג!
גל שגיב - בתם של ג'ינג'י וסיגל.
ברוב המדורים היא מצלמת סרטונים לערוץ שלה.
סטיב שליט - בנם של מאיה וירון.
נראה מוזנח עם אייפון ביד.
ברוב הקומיקסים לא אומר מילה, וכשהוא אומר, הוא רק מגיב "...גרנט...".
אביב - גיק חובב טכנולוגיה.
במהלך המדורים הוא מציג את האפליקציות שהוא מפתח ואת האפשרויות המיוחדות של מערכת ההפעלה ios 31.
מרגלית (מנגלית) פינס - הבת המאומצת של גולן וזיו.
אוהבת מנגה, נשמעת כמו מנגה, מצוירת כמו מנגה.
מיכה רמון - הבחור המעצבן.
מבוסס על הדמות המעצבנת "אפס" שיצר ערוץ היוטיוב "suger zaza".
הוא מתאר את האופי של הישראלים.
עדינה קילר - בתם של אשר ויוספה.
דומה לגרסה צעירה של סיגל, משום שהיא אגרסיבית לכל מי שלא מסכים איתה מצד אחד, וטבעונית מצד שני.
עירד חזון - בנם של סתיו והרצל.
החל מינואר 2016, לאחר המון תלונות זועמות מהקוראים על זה שהם אהבו את זבנג!
ה"ישן", החליט לצרף את דמויות זבנג!
זה קרה לאחר שאביב, הפריק טכנולוגיה הכין אפליקציה שהייתה אמורה למצוא לו בת זוג.
האפליקציה הביאה אותו לעתיד, ובכך שינה את רצף הזמן והפך את זבנג!
למדור שמשלב את שני הזמנים, ושניהם עכשיו כבני נוער.
בהמשך הדמויות של הדור הבא קיבלו גרסאות משלהם ב"זבנגלה".
חנה/שרה/רחל תיכון (לשעבר רשף) - אימם של גל, ירון ואסנת.
אמא דאגנית וצובעת את שיערה באופן אובססיבי, שם משפחתה הקודם הוא רשף.
הדור הבא היא סבתו של סטיב.
יצחק תיכון - אביהם של גל ירון ואסנת.
עיראקי הגאה מאוד במורשתו, ומנסה, ללא הצלחה יתרה, להנחיל אותה לילדיו.
לעיתים חם מזג, אך אדיש רוב הזמן.
הדור הבא הוא סבו של סטיב.
אסנת תיכון - אחותם הגדולה של גל וירון.
היה לה חבר חייל בשם מוטי, אשר אותו הרג פינק בירחון זבנג!.
מתוארת כמתקשה להוציא רישיון נהיגה, אף על פי שבחלק מהסיפורים היא כן נוהגת, ובאחד הסיפורים אפילו מתקבלת (זבנג!
דואגת לגזרתה ובעלת אמונות טפלות.
הדור הבא מוצגת כדודתו של סטיב וגיסתה של מאיה.
ענוגה זעפני - מורתם המרושעת של גל וחבריו, ידועה לרוב כ"גברת זעפני".
מתוארת כשמנה ומכוערת ולובשת תמיד שמלה ירוקה.
מתוארת כדמות מטילת אימה וסאדיסטית, כל התלמידים מפחדים ממנה פחד מוות.
בדור הבא היא המחנכת של הדור הבא של זבנג!.
המנהל זבולון חרצואלי - מנהל התיכון העירוני אשר תקוע בשלב הילדות.
דמותו מבוססת על דמותו של עורך מעריב לנוער לשעבר, אמנון בי-רב.
פינק חיפש דמות של מבוגר שמתעסק כל הזמן בשטויות של ילדים ומשום כך בחר באמנון.
פינק תכנן לחסל את הדמות שלו בין זבנג 13 לזבנג 14 (תקופת המהפכה), אך ירד מהרעיון בעקבות הביקורות הצוננות כלפי המהפכה.
2" פוטר באחד הסיפורים והוחלף על ידי מנהל אחר בשם "פרופ' אחטונג", אך בגלל שהוא גילה שגל, בנו של יצחק שהיה מסוכסך עמו בעקבות תאונה, לומד בבית הספר, הוא התפטר וחרצואלי חזר.
בהתחלה הוא היה נטול שם, וכן, מצוין שהוא בעל תואר של פרופסור.
גברת חדוה זעמון - המורה המחליפה.
גברת זעמון היא למעשה גרסה פחות מוקצנת של גברת זעפני.
במקור נראתה כגברת זעפני עם משקפיים.
אבישי - המורה להתעמלות של גל וחבריו.
היה חבר של שרון זליג.
נטול המספר" שבו מתגלה שהוא החליף את המורה הקודם ושהיה מאמן קרבי בעברו.
דמותו מבוססת על אבישי, המורה להתעמלות של פינק מחטיבת הביניים.
גברת תשוקתי - המורה לספרות אשר גולן וג'ינג'י מאוהבים בה.
בסדרת הטלוויזיה משמשת כמורה למין.
יצאה עם אבישי תקופה מסוימת.
גברת קוכנמן - מורה לכלכלת בית.
מיכל -מורה שמתרכזת במשחק בתקשורתן ( בייחוד "אנגרי בירדס") מאשר בלימודים.
גרשון זעפני - בעלה הנרצע והפחדן של גברת זעפני.
בני הזוג מתוארים לעיתים כעוסקים ביחסי מין סאדומזוכיסטיים.
נגה כנען - נערה כהת עור עם שיער מקורזל ומשקפיים.
חברה של סיגל אשר לא הוגדרה כדמות קבועה בזבנג!
שם משפחתה הוזכר חד פעמית בסיפור "רישיון לערוק" מזבנג!
שוורצה תיכון - כלבתו החדשה של גל לאחר שכלבו נזק מת, המבוססת על כלבתו החדשה של אורי פינק.
סנדי תיכון - כלבתו החדשה של גל לאחר ששוורצה מתה, אשר מבוססת על כלבתו הנוכחית של אורי פינק, יוצר סדרת הקומיקס.
שי - נער דתי, פעיל ימין קיצוני.
היה החבר של סיגל במשך זמן מה, לאחר שזו נפרדה מגל.
נקרא על שם שי צ'רקה - חברו של אורי פינק, יוצר סדרת הקומיקס.
אייל גליל - אחיו הקטן של מוטי.
מרבה לעשות שטויות ולהציק לגל.
אורי מספר שדמותו של אייל מבוססת על בן דודו אייל.
במקור היה בן 13 ובהמשך הצעירו אותו בגיל.
עצניה - הכפילה המתנחלת של סיגל.
הופיעה לראשונה בסיפור "מלחמת אחיות" מזבנג!
אחמד - המנהל והמלצר של מסעדת חומוס סבבה.
טלי - אחותו הגדולה של ג'ינג'י.
גארי - המאבטח העצבני והמרושע של תיכון ל"א.
דמות זו נוצרה במקור על ידי גארי אהרונוב.
(הצטרף בגיליון מאי 2016 של עיתון זבנג)
סמיר - אב הבית של תיכון ל"א.
כמו המנהל גם הוא חובב תוכניות ילדים.
אפרת - הגרסה הנשית של זיו.
לסבית מוצהרת, ולמרות זאת כמה בנים התאהבו בה, כמו ג'ינג'י.
נזק - כלבתו של גל.
דמותה מבוססת על כלבתו של פינק.
עקב מות כלבתו של אורי, היא נהרגה בזבנג!
4 בסיפור שצויר רובו בשחור-לבן.
הוחלפה עם הזמן בכלבה שוורצה, המבוססת גם היא על כלבתו החדשה של פינק.
הופיעה תחילה ככלב ממין זכר.
הוא מופיע בדרך כלל כחייל הנצחי שמבקר בחופשה שקיבל בין קו לקו בשירות הקרבי שלו.
16 ל-17 (עיתון זבנג) לאחר שנמחץ תחת ילדים אלימים בבית הספר, ושם משפחתו הוזכר באופן חד פעמי במותו.
דמותו חדלה מלהופיע מבלי לדעת מה עלה בגורלו, עד לסיפור "גזר פינק מוות" בזבנג!
17 שלמעשה הציג לראשונה שמוטי עלה לגן העדן של דמויות הקומיקס שנהרגו, שם הדמות הראשונה שראה היא האחות נייטינגרעפס שנהרגה מעט לפניו.
לאחר בקשות חוזרות ונשנות מצד הקוראים הוחלט להחזיר את מוטי לחיים לאחר זמן קצר בזבנג!
22, בו הוצג סיפור מותו של מוטי ומאוחר יותר בספר הסתבר שלא מת אלא כפיל שלו.
פלורנס נייטינגרעפס - אחות בית הספר המורשעת שאוהבת להתאכזר בתלמידים ולא מוכנה לשחרר תלמידים, מופיעה מעט מאוד בסדרה.
16 ל-17 (עיתון זבנג), לאחר שנחנקה למוות מכדור נזלת.
שוורצה -כלבה נוספת של פינק.
הוחלפה בסנדי - הכלבה העדכנית של פינק.
תיכון עירוני ל"א - התיכון בו לומדת חבורת זבנג!.
עיצובו מבוסס על העיצוב של תיכון ליידי דייוויס בתל אביב.
ראשי התיבות ל"א פירושם "לכו אידיוטים" אך בדיאט זבנג!
2 טען אורי של"א זה לא ראשי תיבות, אלא פשוט: "לא!".
חומוס סבבה - מסעדת חומוס הקיימת בקומיקס.
מבוסס על מסעדת "חומוס אשכרה" בתל אביב.
בורגר שוונץ, וואחסדונלד ובורגר קיא - מסעדות ההמבורגר בקומיקס.
פרודיה על רשתות המזון המהיר בורגראנץ', מקדונלד'ס, ובורגר קינג.
מכון בריון - מכון כושר הקיים בקומיקס.
אשר וגולן מרבים להתעמל שם (וגם צחי לפעמים).
פיצה דמקה ופיצה נאט - פיצריות הקיימות בקומיקס.
פרודיה על דומינו'ס פיצה ופיצה האט.
חתולסקי - בית קפה בקומיקס, פרודיה על רשת בתי הקפה קפולסקי.
קניון הזנב - קניון הקיים בקומיקס.
קניון חילזון - פרודיה על קניון איילון.
קולנוע תת-חן - קולנוע הקיים בקומיקס.
פרודיה על קולנוע רב חן.
הבוהן השלילית - חנות דיסקים ומוזיקה.
וידאוטאון - חנות וידאו הקיימת בקומיקס.
עוואר דרקורז - חנות דיסקים נוספת הקיימת בקומיקס.
סלון אתי - מספרה הקיימת בקומיקס.
מבוססת על מספרה אמיתית הקיימת ברמת השרון, מקום מגוריו של אורי פינק.
סטימסטיק - חנות ספרים הקיימת בקומיקס.
בנק פולנים - הבנק של זבנג!.
פרט למדור השבועי הקבוע במגזין הנוער הישראלי הפופולרי מעריב לנוער, פרסם פינק גם סדרות ספרים וחוברות.
עד כה פורסמו 25 ספרים בסדרת "זבנג!", תשעה ספרי "זבנג!
אישי", ושש חוברות "דיאט זבנג".
כמו כן, פינק הוציא לאור גם ספר בשם "ככה מציירים זבנג!" המהווה מדריך ליצירת קומיקס דוגמת "זבנג".
הספר זכה מאוחר יותר לגרסה משודרגת המשך בשם "ככה מציירים זבנג!
2.0" ולגרסת חוברת עבודה בשם "זבנג: תרגיל לקומיקסאים מתחילים".
פרסומים נוספים של פינק כללו סדרת יומנים לתלמיד, מחברות זבנג!, סדרה לילדים "זבנגלה", סדרת "דיאט זבנג" המציג מס' סיפורים מצומצם מאשר מספרי זבנג!
למכשף המתחיל" (פרודיה על ספרי הארי פוטר), "ההגדה של זבנג" (פרודיה של זבנג!
מאנגה, צבנג (גרסה צה"לית לזבנג) וירחון זבנג!.
הזהב", מסכם את עשר השנים הראשונות של זבנג!.
הספר כולל ציורים חדשים של 30 פרקים שנבחרו על ידי הקוראים, ספיישלים כדוגמת ציור השכונה שבה גרות הדמויות, זבנג!
במרץ 2004 פינק התחיל את "עיתון זבנג", ירחון קומיקס ישראלי הכולל בתוכו גם סיפורי זבנג!
(גם מקוריים וגם אלו שפורסמו לראשונה ב"מעריב לנוער") ביחד עם סיפורי קומיקס שונים מאת אורי פינק (כגון "סופר שלומפר" ו"זבנגל'ה") ואחרים.
פלטינה" המסכם את העשור השני בזבנג!
יצא לאור במסגרת פסטיבל הקומיקס האנימציה והקריקטורות ה-7 שנערך בתל אביב בשנת 2007.
"הכל על אשר ויוספה", הוצאת מודן, 2001
"הכל על סתיו", הוצאת שמעוני, 2007
"הכל על צחי", הוצאת שמעוני
- העמודים האבודים", הוצאת מודן, 1999
5", הוצאת מודן, 2000 ספרים נוספים
"ככה מציירים זבנג!", הוצאת מודן, 1995
הזהב: המיטב של 10 השנים האחרונות", הוצאת מודן, 1999
למכשף המתחיל", הוצאת מודן, 2001
הפלטינה: המיטב של העשור השני", הוצאת שמעוני, 2007
בין השנים 1998–1999 הופקה לשידור בערוץ 2 סדרת טלוויזיה "זבנג!" אשר התבססה על העלילה והדמויות של הקומיקס עם שינויים קלים מהמקור.
בשנת 2007 הכריזה חברת קורבומייט על הפקת משחק זבנג!
זברויובקה ברנו (בצ'כית: Brněnský fotbalový klub) היא קבוצת כדורגל צ'כית, המשחקת בליגת העל הצ'כית.
ומייצגת את העיר השנייה בגודלה במדינה, ברנו.
הקבוצה היא אחת הוותיקות בצ'כיה, וזכורה בישראל מהמפגש הכפול מול מ.ס אשדוד במסגרת גביע האינטרטוטו בעונת 2002/03 בו העפילה מ.ס אשדוד שלב לאחר ניצחון 0-5 בצ'כיה ותיקו 1-1 בגומלין.
בסוף עונת ירדה זברויובקה ברנו מליגת העל הצ'כית לליגה הלאומית.
בעקבות כך מספר שחקנים זרים עזבו את הקבוצה (למשל טאדאס קיאנסקאס עבר להפועל אשקלון).
נכון לעונת 2025/2026 קבוצה משחקת בליגת המשנה הצ'כית.
זברויובקה ברנו זכתה פעם אחת באליפות ליגת העל הצ'כוסלובקית, בשנת 1977/78.
הקבוצה החליפה שמות עם השנים ובוצע איחוד בעונת 1960/61.
זברודסקי את בלקס היה משרד אדריכלים שפעל בתל אביב בשנים 1933–1939.
את המשרד הקימו מרדכי זברודסקי ויצחק בלקס (יצחק בונה) בוגרי הטכניון בחיפה.
השניים למדו יחדיו וסיימו את חוק לימודיהם בשנת 1930. במסגרת עבודתם המשותפת תכננו השנים עשרות מבנים ברחבי ישראל עבור המגזר הפרטי והציבורי.
אחדים מהבניינים שהוקמו בתל אביב הוכרזו כמבנים לשימור והם חלק מהעיר הלבנה של תל אביב.
הבניינים שתכננו זברודסקי ובלקס יוצרים סדרה המדגימה את הסגנון הבינלאומי בתל אביב ומשקפת נאמנה את מגוון התמורות שחלו בעולם האדריכלות המקומי בשנות ה-30.
דרכם המקצועית התאפיינה באמירה אדריכלית בהירה ובוטחת, במצוינות טכנולוגית ובשימוש אמיץ בחומרי גמר מגוונים - אריחי חרס מגוונים, לבני זכוכית בצורות שונות, עיבודי טיח, אלמנטים מתועשים וכדומה.
פתיחת משרדם וסגירתו מקבילה לתנודות הכלכליות והפוליטיות של שנות ה-30 בארץ: תחילת השותפות בראשית ימי העלייה החמישית שלוותה בביקוש מוגבר למבני מגורים בתל אביב, סופה כתוצאה ישירה של המצב הפוליטי והאבטלה הקשה ששררו בארץ בעקבות המרד הערבי.
לקראת סוף תקופת המנדט הבריטי פתח האדריכל יצחק בונה לבד משרד בתל אביב.
רחוב מרכז בעלי מלאכה 22 תל אביב
בית יעקב הומר ולוי גרובר, רחוב מרכז בעלי מלאכה 20 תל אביב, 1934 - מבנה מגורים.
בשנת 2012 הסתיים שיפוץ של הבניין שכלל תוספת קומות ומרתף.
השיפוץ תוכנן על ידי האדריכל בני מולכו.
שדרות בן ציון 30 תל אביב
בית יצחק ויצמן, שד' בן ציון 30 פינת רחוב ורבורג תל אביב, 1934 - מבנה מגורים.
המבנה שופץ בשנות ה-90. במסגרת השיפוץ נוספה לבניין קומה וכן פיר מעלית חיצוני.
רחוב יהודה הלוי 73 תל אביב
בית מרלנדר, רחוב יהודה הלוי 73 תל אביב, 1934 - מבנה מגורים.
שדרות רוטשילד 131 תל אביב